section_heading: Vojna karijera
paragraph_text: U svibnju 1896. unaprijeđen je u čin bojnika, te ponovno služi u Glavnom stožeru, da bi potom 1901. postao zapovjednikom 33. topničke pukovnije kojom zapovijeda iduće dvije godine. Godine 1903. po treći puta služi u Glavnom stožeru u kojem je dužnost obavljao idućih devet godina pri čemu od 1908. obnaša dužnost zamjenika načelnika Glavnog stožera. U rujnu 1905. promaknut je u čin pukovnika, čin general bojnika dostiže 1910. godine, dok je u general poručnika unaprijeđen u travnju 1912. godine kada postaje i zapovjednikom 41. pješačke divizije. U lipnju 1913. na 25. godišnjicu krunidbe cara Vilima II. Stein dobiva plemićki naslov.